ming030890/wiki-yue-high-quality huggingface dataset:
951年

951年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
南漢：乾和九年
南唐、楚：保大九年
後蜀：廣政十四年
後周、吳越：廣順元年
北漢：乾祐四年
中國週邊
大理：至治六年
遼：天祿五年、應曆元年
于闐：同慶四十年
朝鮮半島：光德二年
日本
天曆五年
皇紀：1611年
佛曆：1493年～1494年
猶太曆：4311年～4312年

大件事
南楚畀南唐亡國。
郭威稱帝，建立後周取代後漢。
950年

950年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
南漢：乾和八年
後漢、吳越、楚：乾祐三年
南唐、楚：保大八年
後蜀：廣政十三年
中國週邊
大理：至治五年
遼：天祿四年
于闐：同慶三十九年
朝鮮半島：光德元年
日本
天曆四年
皇紀：1610年

大件事
南唐再次攻打福州，想從吳越手度搶返來。
馬希萼政變，做咗楚王，唔再臣服中原嘅後漢，改爲臣從南唐。
Cabanac-Séguenville

Cabanac-Séguenville係法國嘅一個市鎮，位置喺奧斯坦尼大區嘅上加龍。
Cabanac-Cazaux

Cabanac-Cazaux係法國嘅一個市鎮，位置喺奧斯坦尼大區嘅上加龍。
隔壁老樊

隔壁老樊（粵拼：gaak3 bik1 lou5 faan4；簡化字：隔壁老樊；英文：Fan Kaijie；1998年11月2號—），本名樊凱傑，係中國大陸男歌手。喺河北承德出世。2017年，翻唱《姑娘》先正式進入演藝圈。

早期經歷
佢喺讀書個陣，對民謠音樂產生興趣，跟住開始自學音樂，喺高中寫咗《你的姑娘》呢隻歌。

演藝經歷
2017年2月，翻唱《姑娘》正式進入演藝圈。同年5月，出個人首張翻唱加原創專輯《你是姑娘不是我的新娘》。7月，出《大風遇到了雨》專輯。2018年11月，出首隻原創單曲《姬和不如》。
2019年2月，出單曲《我曾》、《關於孤獨我想說的話》。同年3月，出單曲《多想在平庸的生活擁抱你》。4月，出單曲《你的姑娘》。7月，出《我曾》專輯。8月，開始巡回演唱會。
2020年2月，加盟湖南衛視《歌手·當打之年》，喺第二輪排位賽憑住《多想在平庸的生活擁抱你》奇襲黃霄雲失敗攞唔到正式補位資格。
隔山買假期

《隔山買假期》（英文：Travelling Investor（EPG用名） / Merry Go Ground（網站用名））係香港電視廣播有限公司嘅遊埠節目，由姜麗文、林沚羿做主持，去日本參觀值得投資嘅物業。節目由2023年7月24號到8月4號逢禮拜一到五22:30到23:00喺J2播。
隔坑

隔坑（Kak Hang），又叫隔坑村（Kak Hang Tsun），係香港一地，又係一村，喺新九龍界內，介於蒲崗同衙前之間。村約莫喺家下衍慶街同彩虹道間，喺香港日治時期拆咗，日後化爲新蒲崗西部。
一九三三年十二月一號，政府憲報公佈有隔坑村道。之不過道喺九龍城，並唔經隔坑村，只係借名命名。不同命運同隔坑一樣，因日軍擴機場而沒。

名
隔坑，或者相對地理而言。隔坑村喺衙前東北面，隔住條涌，涌又叫坑。呢條坑，日後變成彩虹道明渠。

史
隔坑村喺英國租借新界前就有。一九八九年，英國租咗新界。隔坑由大清轉到英國手，是爲香港一部份。
一九三六年，部份九龍寨城人，搬到隔坑。
一九四一年十二月到一九四五年八月，日治期間，隔坑村畀日本人強拆，擴建啟德機場，隔坑邊建明渠。
一九五八年九月九龍灣跑道啟用，機場南移。明渠內側包圍嘅機場地，改名新蒲崗，改成市區，隔坑之地亦在內。
隔世救未來

《隔世救未來》（Frequency）係一部2000年美國科幻驚悚電影，由Gregory Hoblit做導演同監製。主演係Dennis Quaid、占卡維素。
隔岸觀火

隔岸觀火係三十六計入面嘅第9個計策，歸類入敵戰計，內容係喺敵方秩序混亂時耐心等佢自己發出暴亂，就可以趁機會去打佢。
隔氣火牛

隔氣火牛（isolation transformer）係一種火牛，分隔來源電路（交流電）同區域電路，來源電能通過火牛嘅線圈，以法拉第電磁感應定律，轉化到區域電路嘅線圈裏頭。好處就隔咗來源電嘅雜訊，用喺敏感器材上面，同埋，用喺區域電路一定要獨立分開嘅情況。通常隔氣火牛係一比一嘅，即係出同入嘅電壓相同。
階級鬥爭

階級鬥爭（class struggle）係指有錢人同窮人因為爭嘢而起嘅經濟同政治角力。
隔田

隔田係香港新界沙田區一條村，叫隔田村，喺大圍東面，近住而家新翠邨同金獅花園。
舊時隔田自己獨立成區，係瀝源九約其中一個，叫隔田約，範圍重包埋隔籬嘅山廈圍。
Bachas

Bachas係法國嘅一個市鎮，位置喺奧斯坦尼大區嘅上加龍。
Baco noir

Baco noir係一種專門釀酒用嘅提子。
Bachos

Bachos係法國嘅一個市鎮，位置喺奧斯坦尼大區嘅上加龍。
Bacquepuis

Bacquepuis係法國嘅一個市鎮，位置喺厄爾。
Bacqueville

Bacqueville係法國嘅一個市鎮，位置喺厄爾。
逼近理論

逼近理論嘅諗頭：藍線同啲紅線形狀上好似，同時藍線又因為係直線所以條式會簡單好多。
逼近理論（英文：approximation theory）係數學嘅一個子領域，思考點樣用簡單嘅函數嚟逼近複雜嘅函數。
想像家陣有個函數 ，個函數能夠完美準確噉描述研究緊嘅現象，但  複雜得滯，搞到用  計起數上嚟好撈絞，於是研究者就用某啲方法搵一個新嘅函數  出嚟， 簡單過 ，計起數上嚟冇咁撈絞，而且同時做起預測上嚟得出嘅結果同  差距唔係咁大－例：是但搵個  值， 嘅永遠都會細過某個特定嘅預設數值  ：
；
逼近理論研究嘅嘢正正就係「點樣搵出 」，喺科學同工程學嘅應用上好有價值。
逸泉山莊

逸泉山莊（粵拼：jat6 cyun4 saan1 zong1；英文：Glade Village）係中國廣東廣州嘅一個樓盤，喺從化神崗鄧村，105國道嘅K2502+280標記位。佢既係越秀地產第一個喺鄉下地區搞開發嘅樓盤，又係中國別墅百強嘅樓盤之一。
山莊喺2000年動工，總共分咗三期工程起。其中一期喺2001年6月30號起好；二期喺2002年12月31號起好；三期喺2004年12月31號起好。
逸港居

逸港居（Ocean Court）係香港一個私人機構參建居屋屋苑，喺香港香港仔香港仔海旁道嘅填海地上面，近香港仔灣。屋苑總共有3棟31層高嘅住宅樓，一共提供咗550個單位。
逸雅苑

逸雅苑係香港嘅一個居者有其屋屋苑，喺新界大埔逸雅里3-5號，一共有2座樓，1991年入伙。呢個屋苑喺居者有其屋第十二期乙開賣，嗰時嘅開賣價介乎港幣$295,400 - $552,200。
逾越節

逾越節（粵拼：jyu4 jyut6 zit3；希伯來文：פֶּסַח‎，羅馬拼音：Pesach；英文：Passover）係猶太教嘅節日，係紀念上帝救以色列人脫離埃及人嘅奴役並且重獲自由。逾越節喺尼散月15號嘅夜晚進行。逾越節喺以色列持續7日，以色列之外地區就持續8日。
根據《出埃及記》記載，法老非常硬頸，所以上帝先要用十災來對付佢哋，但係出咗九種災害之後，法老仲係死唔肯俾以色列人離開埃及，係都要佢哋留低做奴隸，於是上帝出第十災，一夜之間將埃及入面所有大仔同第一胎嘅牲畜全部殺嗮，法老先至肯俾以色列人離開。喺殺長子嘅前一日，上帝嘅子民就按照吩咐，將羊羔嘅血搽喺門框同門楣上面做記號，於是使者見到門楣上面有羊血，就唔入去殺屋入面嘅人。
逾越節就係紀念上帝嘅使者越過門楣，救咗佢哋出來，唔使再做奴隸。為咗紀念爾個神蹟，佢哋食逾越節晚餐嘅途中會唸完整嘅讚美詩篇（הלל שלם，Hallel shalem），認為係《以賽亞書》30章29節嘅吩咐，除咗爾篇之外佢哋喺當晚亦都會唸 ｢大讚美詩篇｣。
逾越節有特別嘅飲食規定，唔准食發酵過嘅食物。

基督教嘅逾越節
基督宗教都有逾越節嘅概念，但係指嘅係復活節，不過除咗天主教之外，普遍都唔用呢個名；天主教同聖公會嘅逾越節特別係指聖週四黃昏至復活節下晝之間（以猶太人嘅計法即係耶穌受難節至復活節之間）嘅三日，叫做逾越節三日慶典。
逼害

逼害係指任何人或者團體喺社群入面受到嚴重唔公平對待，包括嚴重歧視、唔正當嘅法律、司法、社會規範，同埋各式暴力等等。逼害原因多數涉及各種歧視或者利益衝突。
陳濟棠

陳濟棠（1890年1月23號—1954年11月3號），字伯南，（原廣東）廉州防城人，係中華民國一級上將。1929-1936年主政廣東，嗰陣俾人叫做南天王。佢參與過護法運動、護國運動同討伐陳炯明嘅仗。1954年喺臺北病死。
廣州好多重要嘅市政建設都有佢份，好似中山紀念堂、海珠橋、中山大學五山新校舍、愛群大廈、珠海書院；嗰個時期畀稱為廣州嘅黃金時代，老一脫廣州人、廣東人提返起都會懷戀嗰段時光。廣州嘅工商業同埋市政建設喺呢段時間成績卓著，廣州現代化嘅基礎就係呢陣時整好嘅。
陳炯明

陳炯明（1878年1月13號—1933年9月22號），字競存，廣東汕尾海豐人，中華民國嘅軍事同政治人物，1933年死喺香港。

生平
陳炯明三歲喪父，六歲入私塾讀書。1897年喺廿一歲嘅時候入縣學讀書。1906年入廣東法政學堂。1908年7月，以最優等畢業。畢業之前就已經喺海豐提倡「自治會」、「戒煙局」、「育嬰堂」同埋「縣倉」等嘅社會福利政策。畢業之後嘅1909年，佢更加喺海豐籌辦「自治報」關注社會問題。
1909年6月，佢做咗「廣東諮議局」議員，仲提出廢除唔經審判就地正法嘅刑罰，提議禁絕一切賭博等。1909年冬天趁住去上海開會嗰陣祕密加入「同盟會」。
1910年，佢參加廣東新軍起義但係失敗咗。1910年冬天再同革命黨人黃克強、胡漢民等喺香港設「南方統籌部」。1911年3月29號，黃花崗起義，陳炯明擔任選鋒（敢死）隊第四隊隊長，進攻粵督公署，事敗潛逃香港九龍城南。陳炯明同無政府主義者劉師復等同組「東方暗殺團」。六月謀炸水師提督李準但係失敗，不過七月就成功將啱啱上任嘅廣州將軍鳳山炸死。
1911年10月10號，武昌起義，佢得到清軍管帶洪兆麟做內應，進佔惠州，仲得到清軍八營，佢號稱「循軍」，用井字旗，寓意古代嘅井田，顯示佢好重視中國社會土地問題。1911年11月，粵督張鳴歧出走，廣東宣佈獨立，胡漢民畀人推舉做都督，陳炯明就做咗副都督。 陳炯明率領佢嘅部隊進駐廣州。1911年12月，胡漢民跟孫中山去咗南京，廣東省議會公推佢做「代理」都督，兼廣東北伐軍總司令。
1912年1月，佢喺廣東宣佈嚴禁煙賭同埋拆除廣州城牆，揀學生去美國同日本留學。1912年4月25號，孫中山想胡漢民做返都督，佢哋一齊返廣州，孫中山向眾人宣揚胡漢民嘅革命功績，26號陳炯明就走避去咗香港。
1913年6月，北洋政府袁世凱罷免胡漢民，任命陳炯明做廣東都督。但係7月18號陳炯明都參加二次革命反對北洋政府，畀北洋政府龍濟光攞到廣東嘅統治權，陳炯明於是去新加坡避難，之後仲去咗歐洲旅行。
1914年7月，陳炯明拒絕參加孫中山喺日本組成嘅「中華革命黨」，拒絕「打指模」。陳炯明與革命黨人黃興、柏文蔚、紐永建、李烈鈞喺1915年2月25號喺海外發表共同宣言，表明「倚賴外力」，即係唔會倚賴外國提供力量、資金。
陳濟棠公館

陳濟棠公館係中國廣東省廣州市嘅兩層西式別墅，喺越秀區中山一路梅花村3號。間公館係1930年陳濟棠喺政治生涯最高峰時起嘅。喺1993年俾市政府列爲文物，目前係廣東省婦女聯合會嘅駐地。

建築
陳濟棠公館佔地40幾畝，用紅磚清水墻砌樓，爲磚、石屎結構，當中分成主樓、後樓、東樓、西樓，用天橋接埋一齊，主樓正門隔籬嘅墻度寫住「陳濟棠公館」五隻字。呢間公館有園林化佈局，後花園種咗好多青竹花草，主樓前整咗石山魚池、六角亭，係中國傳統園林嘅假山流水，而同西式建築合璧。陳濟棠信風水，所以別墅佈局符合左青龍、右白虎、前朱雀、後玄武嘅講究。其中石山魚池係朱雀；後樓係玄武；東面林直勉公館係青龍，而公館本身係白虎。由於陳濟棠鍾意梅花，所以當年公館附近種咗好多梅花，當地因而得名梅花村。
陳灝瑋

陳灝瑋（Chan Hao Wai，1988年7月22號—）係香港男配音員，響2012年10月讀完第五期無綫電視配音藝員訓練班培訓，加入咗無綫電視配音組。
陳炎光

陳炎光，香港親中派政治人物兼保險界人士。

政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

選舉及提名經歷
佢曾經參加香港主權移交後首次嘅立法會選舉。
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會保險界委員。之後佢喺李家超無提政綱嘅情況下，有份提名李家超參與2022年香港行政長官選舉。
Bois-Arnault

Bois-Arnault係法國嘅一個市鎮，位置喺厄爾。
Bois-lès-Pargny

Bois-lès-Pargny係法國嘅一個市鎮，位置喺埃納。
Boisney

Boisney係法國嘅一個市鎮，位置喺厄爾。
Bois-de-la-Pierre

Bois-de-la-Pierre係法國嘅一個市鎮，位置喺奧斯坦尼大區嘅上加龍。
Bois-Anzeray

Bois-Anzeray係法國嘅一個市鎮，位置喺厄爾。
Boisbreteau

Boisbreteau係法國嘅一個市鎮，位置喺沙藍特。
Boisgervilly

Boisgervilly係法國嘅一個市鎮，位置喺布禮斯大區嘅伊勒-維萊訥。
青善街籃球場

青善街籃球場，香港公園之一，遊樂場之一，喺屯門青海圍，青善街邊，英文叫Tsing Sin Street Basketball Court。行政上歸屯門區。設施有籃球場。
青善遊樂場

青善遊樂場，香港公園之一，遊樂場之一，喺屯門青善街，英文叫Tsing Sin Playground。行政上歸屯門區。設施有網球場。
青坊主

青坊主（cing1 fong1 zyu2，日文：青坊主），係種日本傳説中嘅妖怪，有傳話當細路仔喺夕陽落山之後，仲未返屋企留喺山度玩，就會畀青坊主捉走去山窿同野寺。
青城山

青城山（粵音：cing1 sing4 saan1）係喺中國四川嘅一座道教名山，喺2000年畀聯合國教科文組織列入世界遺產。
青女房

青女房（cing1 neoi5 fong4，日文：青女房），係種日本傳説中嘅妖怪，棲身喺廢棄宮殿，日日冇停噉照鏡同化妝，等緊人嚟搵佢。
青宏苑

青宏苑係香港嘅一個居者有其屋屋苑，喺新界青衣牙鷹洲街1號，一共有2座樓，2001年入伙。呢個屋苑喺居者有其屋第二十期乙開賣，嗰時嘅開賣價介乎港幣$1,016,600 - $1,746,300。
青少年

青少年係指介乎細路同大人之間嘅年輕人，參考世界衞生組織嘅定義，青少年嘅年齡介乎10至19歲之間。呢段時期經歷青春期同性成熟，啲人叫佢哋後生仔、後生女或者𡃁仔，同衣物尺碼有關嗰時叫中童，學術啲就叫青少年。
後生唔一定指年紀，有時都講心態，會講成係有衝動去實現一啲嘢，鍾意幻想，想做就做多過前思後想，鍾意冒險多過舒舒服服。

粵語俗稱
粵語入面，𡃁（粵拼：leng1），或者叫𡃁仔、𡃁妹，係對十幾歲青少年人嘅俗稱，過咗童年，但又未成年，身體發育重未結束。有指「𡃁」本字係「僆」或者「𨈓」，原本解孖生仔。
亦有同「𡃁」有關嘅用詞，譬如𡃁模、𡃁妹樣。
青姬木屬

青姬木屬（學名：Andromeda）係杜鵑花目杜鵑花科嘅一個屬。
Cam model

Cam model，又叫webcam model，女嘅叫cam girl，男嘅叫cam boy，蔑稱電子雞，係互聯網上嘅表演者。Cam model經常會在線表演色情行為，譬如脫衣舞、手淫或性行為，以換取金錢、商品或關注。佢哋仲可以賣佢哋表演嘅相片同影片。
cam model喺設置好嘅相機同手提電腦組合面前表演
Camarès

Camarès係法國嘅一個市鎮，位置喺阿韋龍。
Cambes-en-Plaine

Cambes-en-Plaine係法國嘅一個市鎮，位置喺卡爾華多斯。
Camaret-sur-Mer

Camaret-sur-Mer係法國嘅一個市鎮，位置喺布禮斯大區嘅菲尼斯泰爾。
Cambes, Lot

Cambes, Lot係法國嘅一個市鎮，位置喺奧斯坦尼大區嘅洛特。
Camarade

Camarade係法國嘅一個市鎮，位置喺阿列日。
Cambernard

Cambernard係法國嘅一個市鎮，位置喺奧斯坦尼大區嘅上加龍。
Cambayrac

Cambayrac係法國嘅一個市鎮，位置喺奧斯坦尼大區嘅洛特。
達利文

達利文、達利話（Dari）係種印歐語系印度-伊朗語族伊朗語支波斯文嘅語言，主要係阿富汗其中一種方言。
達卡專區

達卡專區（孟加拉文：ঢাকা বিভাগ，拉丁：Dhaka Bibhag）係孟加拉國嘅一個專區，2001年人口39,044,716人。首府係達卡。
達克蘭體育館

達克蘭體育館（家吓喺贊助情況之下叫驚奇體育館，之前叫做阿提哈德體育館）係澳洲一座大型體育館，喺維多利亞州墨爾本達克蘭，2000年起好，使咗4.6億澳洲紙去起。
達利涅戈爾斯克

達利涅戈爾斯克（俄文：Дальнего́рск），中文名野豬河[未記出處或冇根據]，係外滿洲東面嘅城市，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。
維基同享有多媒體嘅嘢：Dalnegorsk
達古班

達古班（粵音：daat6 gu2 baan1，菲律賓話：Dagupan），係喺菲律賓伊羅戈嘅一個城市，面積夾埋44.47平方公里，家陣約莫有174,302人喺呢度住緊。
達古天奴域

達古天奴域（塞爾維亞文：Ивица Драгутиновић，1975年11月13號—）係塞爾維亞男足球員，身高184 厘米，重83 千克，踢後衛，喺1994至2011年踢職業。

葳蕤史
呢節要加長。
達卡

達卡（孟加拉文：ঢাকা）係孟加拉國首都兼最大城市，達卡專區首府，住咗1,200萬人。
達卡嗰頭自第一個千年以嚟就有人居住。喺17世紀，呢度開始發展成為一個早期現代嘅城市，係莫臥兒帝國嘅省會同商業中心。達卡曾經做咗75年（1608－39年同1660－1704年）莫臥兒孟加拉嘅首都，嗰陣時已經係工業化早期嘅地方。佢係孟加拉細布貿易嘅中心，亦都係當時世界上最繁榮嘅城市之一。呢個莫臥兒城市以當時嘅統治者賈汗吉爾皇帝命名，叫做「賈汗吉爾納加爾」（意思係「賈汗吉爾嘅城市」）。
呢個城市富有嘅莫臥兒精英包括王子同莫臥兒皇帝嘅兒子。喺殖民統治之前，呢個城市嘅繁榮喺17同18世紀達到頂峰，當時有嚟自歐亞大陸各地嘅商人喺度定居。達卡港口係一個重要嘅河運同海運貿易中心。莫臥兒人用靚靚嘅花園、陵墓、清真寺、宮殿同要塞裝飾呢個城市。呢個城市曾經被稱為「東方嘅威尼斯」。
喺英屬印度統治下，呢個城市開始有電力、鐵路、戲院、西式大學同學院，仲有現代化嘅供水系統。1905年之後，佢成為東孟加拉同阿薩姆省嘅首都，成為英屬印度重要嘅行政同教育中心。1947年英國統治結束之後，呢個城市成為東巴基斯坦嘅行政首都。1962年，佢被宣佈為巴基斯坦嘅立法首都。1971年，喺孟加拉國獨立戰爭之後，佢成為獨立嘅孟加拉國嘅首都。2008年，達卡慶祝成為市政城市400週年。
作為一個貝塔級環球城市，達卡係孟加拉國政治、經濟同文化生活嘅中心。佢係孟加拉國政府嘅所在地，好多孟加拉國公司同埋主要嘅孟加拉國教育、科學、研究同文化組織都喺呢度。自從佢成為現代首都，達卡嘅人口、面積同社會經濟多樣性都有好大嘅增長。呢個城市而家係國內工業化程度最高嘅地區之一。呢個城市佔孟加拉國經濟嘅35%。達卡證券交易所有超過750間上市公司。達卡有超過50個駐孟加拉國外交使團；仲有孟加拉灣多領域技術經濟合作倡議、農村綜合發展中心同國際黃麻研究小組嘅總部。達卡有出名嘅飲食文化。呢個城市嘅文化以人力車、喀奇比亞尼（一種香料飯）、藝術節、街頭小食同宗教多元化而聞名。達卡最著名嘅建築地標係現代主義風格嘅孟加拉國議會大廈；同時佢仲有2000座莫臥爾時期同英國時期嘅建築。呢個城市同兩個諾貝爾獎得主有關。達卡每年嘅孟加拉新年遊行、賈姆達尼紗麗同人力車藝術都被聯合國教科文組織認定為人類嘅非物質文化遺產。呢個城市喺幾種語言，尤其係孟加拉語同英語，都培養出好多作家同詩人。

氣候
達卡屬熱帶乾濕季氣候。
韓惠淑

韓惠淑，係大韓民國嘅一個女藝人同埋演員。
韓惠軫

韓惠軫，係大韓民國嘅一個女藝人同埋演員。
韓恩書

韓恩書，係大韓民國嘅一個女藝人同埋演員。
韓恩貞

韓恩貞，係大韓民國嘅一個女藝人同埋演員。
韓惠琳

韓惠琳，係大韓民國嘅一個女藝人同埋演員。
韓慧里

韓慧里，係大韓民國嘅一個女藝人同埋歌手。
韓戰

韓戰（粵拼：hon4 zin3）又叫朝鮮戰爭，中國共產黨叫抗美援朝，係喺朝鮮半島嘅一場仗，真係打嘅時間係由1950年打到1953年，之後淨係停戰。估計死咗過百萬人。係朝鮮民主主義人民共和國政權同大韓民國政權之間嘅戰爭，亦都係美共冷戰嘅爆發點。

經過
1950年的韓國難民。
1951年中國人民志願軍戰俘跪在韓國士兵面前。
第二次世界大戰之後，朝鮮出現共產主義同資本主義，重南北對立。
1947年起雙方頻繁發生小規模武裝衝突。
1950年6月25號凌晨4點，朝鮮人民軍以反擊南朝鮮侵略為由越過三八線大舉進攻韓國，一般以此為朝鮮戰爭之始。
1950年9月15號，美國趁蘇聯代表缺席，盜用咗聯合國部隊嘅名義支援南韓，喺仁川登陸，10月打到鴨綠江邊，仲轟炸中國東北邊境。
10月25號中華人民共和國派遣中國人民志願軍介入朝鮮戰爭，支援共產主義嘅朝鮮民主主義人民共和國，稱為「抗美援朝」。佢認為自己為正義而打，美國為侵略而打。
蘇聯支持北朝鮮，阻止美國。
1951年開始，雙方都無法向前推進，留低明顯界線。
1953年7月27號，美國同朝鮮民主主義人民共和國代表喺板門店簽署停火協定。由於參戰兩國順便簽嘅係停戰協議而唔係和平協議，所以喺技術層面上嚟講，呢場仗重未打完。
2018年4月27號南北韓喺兩國非軍事區會面，同意喺同年底前簽署條約結束韓戰。
香港明愛

香港明愛（英文：Caritas Hong Kong）係天主教香港教區下面嘅慈善團體，1953年7月成立，佢係國際明愛（英文：Caritas Internationalis）154個成員組織之一。
香港旅遊發展局

香港旅遊發展局（英文：Hong Kong Tourism Board；簡稱旅發局）喺2001年4月1號成立，前身係喺1957年根據法例設立嘅香港旅遊協會，主要職能包括喺世界各地宣傳同推廣香港作為旅遊勝地，並積極提升訪港旅客喺香港嘅體驗。更會根據香港旅遊設施嘅種類同質素，定期向政府同其他有關機構提出建議。

簡介
香港旅遊發展局一直同持份者定期溝通，亦參加多個同旅遊業相關嘅策略小組同會議，致力與政府有關部門同機構、旅遊業界同其他直接或間接與旅遊業有關嘅機構保持緊密合作。
此外，旅發局亦進行廣泛嘅旅客訪問同研究，收集有關訪港旅客特質、喜好等各方面嘅資料。香港旅遊發展局會參考呢啲研究數據，加上旅遊業嘅最新趨勢同發展模式、國際機構作出嘅分析同預測，進而為唔同客源市場同客群，制訂合適嘅推廣策略。
旅發局會喺全年唔同時間都進行唔同形式嘅宣傳，同時透過舉辦各項大型活動或盛事，向全球各地嘅旅遊業界、媒體同消費者推廣香港嘅品牌，以及豐富旅客喺香港期間嘅旅遊體驗，並為香港旅遊業界創造業務平台。

宗旨
根據2001年生效嘅《香港旅遊發展局條例》，香港旅遊發展局有以下六項宗旨：
致力擴大旅遊業對香港嘅貢獻；
喺全世界推廣香港為亞洲區內一個具領導地位嘅國際城市同位列世界級嘅旅遊目的地；
提倡對旅客設施加以改善；
喺政府向公眾推廣旅遊業嘅過程中給予支持；
喺適當嘅情況下支持為到訪香港旅客提供服務嘅人嘅活動；
就促進以上事項可以採取嘅措施向香港特別行政區行政長官作出建議同提供意見。

管理層
香港旅遊發展局由20名香港旅遊業人士組織而成嘅管理層，部分由業界提名，並且全部經由政府委任，負責管理香港旅遊發展局嘅事務。
香港日本人學校

香港日本人學校（英文：Hong Kong Japanese School）係香港一間私立國際學校，1966年創校。
香港日報

《香港日報》（Hong Kong News），係香港一份摺咗嘅報紙，1941年香港淪陷後創刊，由日本人打理，係香港日治時期主要報章，有出中文、英文同日文版本，英文版嘅中文名叫《進時編錄》，1945年停刊。
項梁

項梁（粵拼：hong6 loeng4，？—前208年9月），秦國下相（江蘇省宿遷市）人。佢係項燕個仔，細佬叫項伯。秦二世二年（西元前208年）發生定陶之戰（而家山東省菏澤市一帶），畀章邯打敗而死。
項目反應理論

項目反應理論（英文：item response theory，IRT）係心理測量學上嘅一系列數學模型，用嚟模擬受試者答心理測驗問題嗰陣嘅過程。

概論
心理測驗係指用嚟量度心理變數嘅架生；例如智商測驗係用嚟量度智能（）嘅，而家要一位受試者做個測驗（俾反應），假設個智商測驗設計得夠好（真係量度到智能），每條題目出嘅分數 （項目）理應都會反映嗰位受試者嘅智能，即係話：
當中  係一個函數。IRT 想研究嘅，就係「到底  係點嘅樣嘅呢？」呢條問題－用日常用語講，IRT 係一套理論，想分析心理測驗嘅設計，理解「心理測驗啲題目出嘅分數」同埋「受試者心理特性嘅實際數值」之間成咩關係，通常仲會嘗試運用呢啲知識改良心理測驗嘅設計。呢類噉嘅分析喺組織心理學同臨床心理學等嘅應用領域上都相當受到關注，因為呢啲領域嘅工作都成日想用問卷調查等嘅方法嚟量度某啲心理變數。
項目管理

項目管理（project management）係指對一個組織內部嘅項目嘅管理，要諗點樣喺時間同第啲資源嘅限制下將每個項目嘅得益最大化。
項莊

項莊係戰國時期同埋秦朝末年嘅人物，佢係西楚霸王項羽同劉猷嘅堂親。響鴻門宴嗰陣，范增交待項莊耍劍，打算喺呢度刺殺劉邦。不過佢多次受到張良同項伯嘅阻止，並未成功。
項燕

項燕（粵拼：hong6 jin3，？—前223年），楚國下相（江蘇省宿城）人。佢個仔叫項超、項梁同項伯，孫仔係西楚霸王項羽。

秦滅楚之戰
秦王政二十三年（西元前224年），秦始皇派李信同蒙恬出兵攻打楚國。楚軍大破秦軍，戰事告急；秦始皇即以復用王翦同蒙武再度聲討楚國。經過雙方多次交鋒、多番苦戰之後，項燕兵敗自殺，楚國滅亡。
項目

項目（粵音：hong6 muk6；英文：project，IPA：/ˈprɒdʒɛkt/）喺商業同科研上係指由一個或者一班人做、涉及用詳細計劃達致某啲特定目的（例如設計出一件新產品）嘅工作。
項氏

項係唐人姓氏，喺《百家姓》裏頭排第125位。

名人
項羽：秦末民變領袖，西楚霸王
項明生：香港專欄作家
呢篇項氏係同姓氏有關嘅楔位文章，重未寫完嘅。麻煩你幫手充實佢。
項羽

項羽（前232年3月29號—前202年），本名項籍（「羽」係佢嘅字），係秦代末年起義者，建立西楚政權，自封「西楚霸王」。前202年，佢最後畀劉邦打到輸咗，割頸自殺，被譽為中國史上最勁揪嘅軍事家，史學家話「羽之神勇，千古無二」，而且响「楚霸王」一詞通常專係指項羽。

出身
項羽係項燕個孫，世世代代都學武，項氏有唔少人做過楚國將領。項羽本人據記載係有每隻眼都有兩粒眼珠，身高有八尺，大力到可以抬起個鼎，才氣過人。項羽後生嗰陣讀書唔成要輟學，學劍術都係中途而廢。佢阿叔項梁亦因為咁而好唔啹，項羽就答：「讀書只不過係學識點寫名，學劍只不過學嚟抵擋一個人，冇必要學。要學就學啲抵擋到萬人嘅本領。」所以項梁唔教佢讀書同埋劍術，改教佢兵法，但項羽都只係略知大意，跟住就唔肯學曬佢。後嚟，項梁因為殺咗人，要著草避仇家，帶咗項羽走佬到吳中（今蘇州）定居。
前223年，王翦帶咗六十萬大軍打楚國，項燕被殺，楚國亦滅亡。
秦始皇帝三十七年（公元前210年），秦始皇喺會稽郡巡遊，過緊錢塘江個陣，廿二歲嘅項羽就跟住項梁一齊睇皇帝出巡，項羽就話：「彼可取而代也」（我可以取代佢），嚇到項梁即刻掩埋佢個口，但從此以後亦對項羽刮目相看。而因為呢個典故，湖州府城東北十六里弁山東亦畀人叫做掩浦或者項浦。

起兵反秦（前209-前207）
秦二世元年（前209年）七月，陳勝、吳廣喺大澤起義，開始反秦。到咗九月，會稽郡假守殷通（代理太守）打算先發制人派兵反秦，於是搵咗項梁傾。但項梁就命令項羽趁機殺咗殷通，史書記載嗰陣時項羽喺殷通府入面拔劍斬咗佢頭，同埋殺死佢門下百幾人。項梁就喺吳中各縣自行舉兵起義反秦，冇幾耐就招募到精兵八千，亦即係所謂嘅「八千江東子弟」。
項梁封自己做會稽郡郡守，而封項羽做任裨將，帶八千子弟，渡長江，得到一啲反秦軍隊嘅歸附，兵力增至六、七萬人，進駐下邳，而且消滅咗自立做楚王嘅景駒勢力。范增講過楚國好興「楚雖三戶，亡秦必楚」呢個講法，所以建議項梁立楚國嘅後人做王，項梁採納咗，就係民間搵咗楚懷王嘅嫡孫熊心，立佢做楚王，亦叫佢做「楚懷王」（即楚後懷王），以爭取楚地民心。
順利天主教中學

順利天主教中學（英文：Shun Lee Catholic Secondary School）係位於香港九龍順緻苑嘅一間英文中學，1982年成立。校訓係「悅樂主心」，宗教信仰係天主教。
雷焦卡拉布里亞省

雷焦卡拉布里亞省（意大利文：Provincia di Reggio Calabria）係意大利卡拉布利亞一個省，首府雷焦卡拉布里亞。
雷焦卡拉布里亞

雷焦卡拉布里亞（意大利文：Reggio Calabria）係意大利卡拉布里亞最大城，人口20萬。
雷潔嫻

雷潔嫻係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
雷澤克內

雷澤克內（Rēzekne）係拉脫維亞一座城，人口約莫有2.7萬，面積17.50平方公里。
Labéjan

Labéjan係法國嘅一個市鎮，位置喺奧斯坦尼大區嘅熱爾。
Labège

Labège係法國嘅一個市鎮，位置喺奧斯坦尼大區嘅上加龍。
Laburgade

Laburgade係法國嘅一個市鎮，位置喺奧斯坦尼大區嘅洛特。
Labrousse

Labrousse係法國嘅一個市鎮，位置喺康塔爾。
Labroquère

Labroquère係法國嘅一個市鎮，位置喺奧斯坦尼大區嘅上加龍。
Labruyère-Dorsa

Labruyère-Dorsa係法國嘅一個市鎮，位置喺奧斯坦尼大區嘅上加龍。
Labégude

Labégude係法國嘅一個市鎮，位置喺阿爾代什。
Labrihe

Labrihe係法國嘅一個市鎮，位置喺奧斯坦尼大區嘅熱爾。
Ferrals-les-Montagnes

Ferrals-les-Montagnes係法國嘅一個市鎮，位置喺奧斯坦尼大區嘅埃羅。
Ferney-Voltaire

Ferney-Voltaire係法國嘅一個市鎮，位置喺安省。
Ferrassières

Ferrassières係法國嘅一個市鎮，位置喺德龍。
Ferran

Ferran係法國嘅一個市鎮，位置喺奧德。
Ferreux-Quincey

Ferreux-Quincey係法國嘅一個市鎮，位置喺奧布。
颶風珊迪

颶風珊迪（Hurricane Sandy）係2012年10月大西洋一個颶風。
佢影響到多個北美洲同埋加勒比地區，喺美國做造成113人死、1人失蹤。
飄牌

飄牌（粵拼：piu1 paai4；英文：Few），全名嗌飛凡體育（fei1 faan4 tai2 juk6），係中國廣東東莞嘅服裝生產企業兼私營企業，1995年5月由陳蘇偉一手創辦，總部喺南城區體育路2號12樓。間廠主要整同賣泳裝、游水帽、游水氼鏡嘅系列產品為主。佢係中國大陸嘅其一名牌游水廠商。
佢個商標英文名出自「Fit」、「Excellent」同「Winner」嘅頭拉丁字縮寫。家陣飄牌系列產品喺中國大陸嘅游水專賣舖都搵到，亦試過贊助到部份嘅游水比賽入面。

史
間嘢喺1995年5月由中國游水隊員陳蘇偉創辦，重喺1997年批准兼搞得泳裝工廠，而喺1998年出版嘅M/F980000泳裝系列係中國大陸第一次用咗防水處理嚟減少阻力，提升游水速度嘅技術。2001年喺廣州開咗辦事處，重喺同年嘅九運會正式推廣呢種產品，期間亦同浙江大學化學研究所搞過合作兼成立北京辦事處；5年後又喺上海搞辦事處。而佢嘅國外技術最先喺2003年底由澳洲引入，隨後喺2007、2008先後喺意大利、日本引入過呢啲先進嘅產品技術。2009年時因擴大規模生產，東莞總部搬到東莞市區嘅鴻禧中心入面，同年亦列入咗十一運會嘅唯一參展商。
颱風黑格比

颱風黑格比係太平洋颱風季嘅熱帶氣旋名。「黑格比」呢個名由菲律賓提供，指「鞭打」。
颱風黑格比可以係：
熱帶風暴黑格比 (2002年)
颱風黑格比 (2008年)
颱風黑格比 (2014年)
颱風黑格比 (2020年)
颶風布雷特

颶風布雷特（英文：Hurricane Bret），喺1999年大西洋颶風季期間發展形成嘅第一場四級颶風，亦都喺繼1989年颶風傑里以嚟第一個以颶風強度登陸德克薩斯州嘅熱帶氣旋。
飄零孤鳳

《飄零孤鳳》（英文：The Miserable Little Girl）係1962年嘅一部黑白港產粵語劇情片，由馮峰執導，夏萍、周坤玲領銜主演。

情節
李翠薇 (夏萍 飾)未婚生女，交託畀好朋友顏姐 (周坤玲 飾)代為照顧，翠薇跟住去菲律賓搵男朋友陸可夫 (雷煥璇 飾) ，可惜可夫去咗服兵役， 翠薇決定留喺菲律賓打工等可夫。
一場大火，令到顏姐同翠薇失去聯絡，呢幾年都係獨力養大翠薇個女鳳兒 (馮寶寶 飾)。鳳兒一直以為顏姐是佢親生阿母。顏姐病咗，鄰居森伯 (駱恭 飾)就介紹鳳兒做童養媳，等鳳兒可以照顧顏姐。
凰兒飽受欺凌，偷偷逃走。顏姐臨死前講出鳳兒嘅身世，鳳兒於是揸住張相去搵老豆老母，有大家幫助，終於一家團聚。
順風車

順風車係種搭車方式，喺街頭截住其他汽車，問下可唔可以順便載埋佢。
須彌山

須彌山（Mount Meru）係印度教當中嘅神山。
須川由紀子

須川由紀子 ，係日本嘅一個女藝人同埋配音員。
須氏

須（粵拼：seoi1）係唐人姓氏，喺《百家姓》裏頭排第391位，依家經已冇乜人用。
呢篇須氏係同姓氏有關嘅楔位文章，重未寫完嘅。麻煩你幫手充實佢。
須田興輔

須田興輔（1980年2月4號—）係日本足球員，司職後衞，效力過水戶蜀葵，湘南比馬，図南SC群馬，及山形山神。
順騰國際控股

順騰國際（控股）有限公司（簡稱順騰國際控股，英文：Shunten International (Holdings) Limited，港交所：0932），係香港一間藥妝公司。公司主要業務係喺香港同中國大陸經營中成藥、保健產品、中醫診所嘅品牌御藥堂（英文：Royal Medic）。
佢哋旗下嘅產品起用咗唔少無綫電視嘅藝人做代言人，包括陳豪、米雪、肥媽、黃建東、何遠東同埋苗僑偉等，加上佢哋長期喺無綫電視落廣告，所以被部分黃色經濟圈支持者視為藍店。

公司歷史
公司前身係陳恩德阿爸同妹妹喺2002年成立嘅御藥堂集團控股有限公司（英文：A.S. Wat International Limited）。直至2003年沙士事件，陳恩德加入公司，代理板藍根令公司規模擴大。
股份喺2013年10月11號喺港交所創業板上市，當時代碼係8185.HK，配售價為1.07港元，配售129,600,000股，集資1.4億港元。喺上市首日，收市報2.79港元，較招股價升咗1.6倍。直至2015年11月20號轉往主板上市。
2019年陳恩德將公司賣盤同辭去公司主席職務，之後公司名改埋做「順騰國際」，但「御藥堂」個牌子名無變。

部分產品
部分比較有名嘅產品包括「御藥堂破壁靈芝孢子」、「御藥堂培植蟲草菌絲體Cs-4」、「溶腩酵素」等。另外，佢哋同萬寧合作關係密切，喺萬寧開設咗唔少專櫃。

「御藥堂西藏頭期野生純冬蟲夏草」中成藥微生物超標
喺2007年5月，「御藥堂西藏頭期野生純冬蟲夏草」中成藥被驗出微生物超標，衛生署之後下令生產商回收，又忠告市民唔好再服用。之後有傳媒向御藥堂查詢，但御藥堂無回應。

「前列爽」疑膠囊藏活蟲
喺2012年5月，有市民投訴御藥堂旗下產品「前列爽」，指產品入面藏有昆蟲同傳出異味，其中一粒膠囊丸內更懷疑藏有類似蜘蛛或牛蜱嘅小昆蟲。御藥堂之後安排退錢同監控程序。

「溶腩酵素」功效被批評
2016年，註冊營養師曾欣欣曾經喺接受《仁聞報》嘅時候，以及自己喺《經濟日報》嘅專欄入面點名批評「溶腩酵素」，指無酵素能夠「溶腩」，而且產品入面嘅「精華」對瘦身完全無作用。
須崎恭平

須崎恭平（1989年6月21號—）係日本足球員，司職後衞，效力過磐田山葉，及FC岐阜。
Ham-sur-Meuse

Ham-sur-Meuse係法國嘅一個市鎮，位置喺亞丁。
Hanches

Hanches係法國嘅一個市鎮，位置喺中央-盧華爾山谷嘅厄爾-盧華。
Ham-les-Moines

Ham-les-Moines係法國嘅一個市鎮，位置喺亞丁。
Hama-sushi

Hama-sushi（日文：はま寿司，中國大陸譯名：滨寿司）係日本一個連鎖食肆集團，主要賣壽司。佢喺2002年喺橫濱開張，2014年喺中國大陸開舖，2016年喺臺灣開舖，2023年喺香港開舖。
Hampigny

Hampigny係法國嘅一個市鎮，位置喺奧布。
金秉玉

金秉玉，係大韓民國嘅一個男藝人同埋演員。
金科路站

金科路站係上海地鐵2號綫一個地鐵站，喺浦東新區。個站2010年2月24號啟用。
金秀璟

金秀璟，係大韓民國嘅一個女藝人同埋歌手。
金秀賢 (女)

金秀賢 (女演員)：南韓嘅一位女演員。喺1985年出世。
金秀賢 (女作家)：南韓嘅一位女作家。喺1943年出世。
金礦

金礦（粵拼：gam1 kong3 | 英文：gold mine）係指有金掘嘅採礦地點。

開採
睇埋：礦場
開採金礦係一盤大生意：從事金礦業嘅企業會運用地質學等領域嘅知識，搜尋有金礦藏嘅地方，搵到之後仲會估計吓笪地方有幾多金礦藏（可行度研究）。做咗採礦作業郁手掘咗啲金出嚟之後，佢哋就要用各種嘅化學技術將啲金由（唔純淨，夾咗好多雜質喺入面嘅）礦石嗰度抽取出嚟，最後先至得出可以攞去用嘅金。
金秀

金秀係中國廣西來賓一瑤族自治縣，面積2517平方公里，人口15萬。
Collonges-lès-Bévy

Collonges-lès-Bévy係法國嘅一個市鎮，位置喺黃金丘。
Collorec

Collorec係法國嘅一個市鎮，位置喺布禮斯大區嘅菲尼斯泰爾。
Colmars

Colmars係法國嘅一個市鎮，位置喺上普羅旺斯阿爾卑斯。
Collonges-la-Rouge

Collonges-la-Rouge係法國嘅一個市鎮，位置喺戈雷茲。
Collorgues

Collorgues係法國嘅一個市鎮，位置喺奧斯坦尼大區嘅加爾。
Celoux

Celoux係法國嘅一個市鎮，位置喺康塔爾。
Celles, Hérault

Celles, Hérault係法國嘅一個市鎮，位置喺奧斯坦尼大區嘅埃羅。
Celles-lès-Condé

Celles-lès-Condé係法國嘅一個市鎮，位置喺埃納。
Cellier-du-Luc

Cellier-du-Luc係法國嘅一個市鎮，位置喺阿爾代什。
Celles-sur-Aisne

Celles-sur-Aisne係法國嘅一個市鎮，位置喺埃納。
Celles-sur-Ource

Celles-sur-Ource係法國嘅一個市鎮，位置喺奧布。
Grammarly

Grammarly係一間喺美國成立嘅烏克蘭科技公司。佢提供嘅數碼寫作輔助工具係根據人工智能同埋自然語言處理。
Grammata Serica Recensa

《重修中日漢字形聲字典》[暫譯]（拉丁文：Grammata Serica Recensa，簡稱 GSR），傳統上譯做《漢文典修訂本》，中國大陸譯《古漢語字典重訂本》，係瑞典漢學家高本漢主編嘅一本古漢文字典，1957年出版。重修版加咗聲調資料，做咗少量修正同加咗少量其他新內容，同改善咗版面設計。
呢本字典用嘅係傳統嘅部首檢字法，西方學者認為唔好用。

原版
1940年，GSR 嘅前身出版，原版叫 《Grammata Serica》，入面未有聲調資料，其他內容亦有少少唔同。

衍生版本
1987年開始，柏克萊加州大學嘅研究人員開始咗一個佢哋叫 ｢STEDT｣（英文讀音：/stɛt/）嘅計劃，其中一樣嘢係將 GSR 數碼化，擺咗喺關係數據庫入面，整咗出嚟嘅版本叫 《Grammata Serica Recensa Electronica》（重修中日漢字形聲字典電子版），簡稱 GSRE，呢個版本被統一碼聯盟攞咗嚟用。
1997年，Tor Ulving 將 GSR 原文同 E. G. Pulleybank 做嘅 GSR 普通話拼音索引合併，同將 GSR 嘅內容按字母順序重新排列，叫 《Dictionary of Old and Middle Chinese》（上古漢語同中古漢語字典）。

名
拉丁文 Grammata Serica 其實係直譯 ｢中國字母｣，亦即係漢字，而初版嘅1941年北京版同1966年臺北版，作者其實都有畀正式中文標題，原題《中日漢字形聲論》。
Gramond

Gramond係法國嘅一個市鎮，位置喺阿韋龍。
Granace

Granace係法國嘅一個市鎮，位置喺南歌斯嘉。
Gramazie

Gramazie係法國嘅一個市鎮，位置喺奧德。
Grancey-sur-Ource

Grancey-sur-Ource係法國嘅一個市鎮，位置喺黃金丘。
馬丁·克拉普羅特

馬丁·克拉普羅特（Martin Heinrich Klaproth，1743年12月1號—1817年1月1號）係普魯士王國一位化學家，喺維尼格羅德（Wernigerode）出世。佢發現咗鈾、鋯、鈦、鈰爾啲元素。
馬丁·布伯

馬丁·布伯係一個奧匈帝國、威瑪共和國、以色列哲學家、翻譯、教育學家、作家、文學編輯、大學教員、教師。
馬

馬係種動物，係哺乳類一種，有蹄。馬出名走得快，亦容易畀人馴服，所以可以畀人養，用來代步、打仗同賽馬。
十二生肖
馬丁路德金日

馬丁路德金日（英文：Martin Luther King, Jr. Day）係美國聯邦法定假日，紀念民運領袖馬丁路德金嘅生日。日期定喺一月嘅第三個禮拜一，佢生日1月15號左近。爾個係美國三個紀念個人嘅法定假日之一，另外兩個分別係紀念歐洲人發現美國大陸嘅哥倫布日，同紀念前總統林肯同埋佐治華盛頓嘅總統節。
金牧師係美國民運史上主張和平抗議種族歧視嘅主要領袖，1968年4月4號畀人刺殺。雖然佢遇刺之後無幾耐就有人建議建立紀念日，但係25年之後列根先喺1983年簽訂法律，到1986年先至第一次慶祝。爾個係美國最新嘅法定聯邦假日。
關憲太郎

關憲太郎（1986年3月9號—）係日本足球員，司職守門員，效力仙台七夕。
關於跑步，我說的其實是……

『關於跑步，我說的其實是…』（走ることについて語るときに僕の語ること）係村上春樹2007年10月出嘅一本回憶錄文集，主要寫到佢廿幾年係點樣開始寫小說、點樣開始跑步呢啲一啲關於自己生活嘅內容。
呢本書個名譯做英文係What I Talk About When I Talk About Running，係佢特登模仿自己鍾意嘅美國小說家Raymond Carver嘅一本書What We Talk About When We Talk About Love。
繁體中文本『關於跑步，我說的其實是…』係台灣賴明珠翻譯，2008年11月3號由時報文化出咗。而喺大陸，今次拿到簡體中文版權嘅，唔係一直出村上春樹簡體中文書嘅上海譯文出版社，而係南海出版公司，結果林少華翻譯咗呢本書之後，被南海放飛機，最後出唔到，而南海出版公司最後出嘅簡體本係施小煒翻譯嘅『當我談跑步時，我談些什麼』。
關戶健二

關戶健二（1990年1月7號—）係日本足球員，司職中場，效力岡山綠雉。
關於我和鬼變成家人的那件事

《關於我和鬼變成家人的那件事》（英文：Marry My Dead Body）係2023年推出嘅一部臺灣電影，故仔以臺灣民間習俗冥婚為主題，由許光漢、林柏宏、王淨領銜主演，導演程偉豪。
關春燕

關春燕，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
關懷愛滋

關懷愛滋（英文：AIDS Concern）係一個香港嘅非政府組織，得到香港賽馬會慈善信託基金支持，組織喺1999年成立，依家嘅行政總裁係齊治之（Andrew Chidgey）。組織目的在於阻遏愛滋病病毒傳播，消除社會對感染者嘅負面標籤。

部分活動同工作紀錄
2007年：參與蘭桂坊嘉年華，開設攤位推廣愛滋教育，亦係活動受惠機構
2019年：推出愛滋病病毒自我檢測工具
2022年：「Me and My Healthcare Provider」計劃：同國際愛滋病學會、生物製藥公司吉利德科學合辦，鼓勵本地HIV感染者分享佢哋同醫護人員之間嘅故事並表達謝意
另外，部分獲邀請參與佢哋活動嘅藝人包括：森美、陳健安、曾比特等。

關注愛滋病感染者心理困擾同被逼揭露病歷問題
佢哋認為雖然醫學有一定進步，藥物可以控制愛滋病毒做到U=U，但公眾認知未有提升，仍然對愛滋有唔少誤解，令確診者承受好大壓力，甚至釀成自我孤立嘅局面，出現焦慮、抑鬱，患情緒病。佢地亦留意到醫療系統入面對佢進行咗嘅一啲無意標籤，推動醫護人員作出改變。

治療愛滋嘅虛假醫學信息
佢哋亦不時會回應關於治療愛滋嘅虛假醫療信息，例如，曾經涉及性騷擾病患同後來涉及賄選嘅親中派催眠師鍾詠淵，喺2013年就曾經喺網上賣廣告聲稱可醫治愛滋病，四個月電療收費29萬元，更聲稱唔成功唔收錢。有感染者上門了解嘅時候，佢建議感染者停止進行緊嘅雞尾酒療法。關懷愛滋當時就回應，批評佢誤導同罔顧感染者生命。
關族圖書館

關族圖書館開平市文物保護單位喺邊 中國廣東開平赤坎鎮嘅潭江邊，影視城隔籬。類近代建築時代1931年登錄1983年3月23號地圖
關族圖書館
係中國廣東開平嘅一間中西合璧嘅宮殿式建築，1929年動工，1931年起好，喺赤坎鎮嘅潭江邊，影視城隔籬。而家係開平嘅一間圖書館，1983年3月23號被列入開平嘅重點文物。
香港夜繽紛

香港夜繽紛（英文：Night Vibes Hong Kong），係香港政府喺2023年喺香港舉辦嘅大型活動，聯同唔同機構喺香港各區搞夜間活動，希望可以搞旺夜晚嘅市道。呢個活動喺2023年9月14號正式啟動同公佈細節。活動由中秋節前後嘅日子開始，計劃搞到下年年頭。不過香港夜繽紛嘅活動入面有唔少都係過往每年搞嘅活動，譬如大坑舞火龍、國慶煙花匯演、香港美酒佳餚巡禮，甚至連工展會同年宵都計埋。
香港壁球中心

香港壁球中心，香港室內體育館之一，專門玩壁球，喺中環金鐘，紅棉路二十三號，英文叫Hong Kong Squash Centre。行政上歸中西區。中心一九八六年十一月一號開張，歸康樂及文化事務署管。
香港外國記者會

香港外國記者會（英文：The Foreign Correspondents' Club, Hong Kong，縮寫：FCC或FCCHK）係香港一間俱樂部，會員以駐香港嘅外國記者為主。1943年，FCC喺中華民國重慶成立。1949年後，遷到香港。
而今會址係「舊牛奶公司倉庫」北座，喺中環下亞厘畢道同雲咸街交界，近雪廠街南。
香港大主教

香港大主教（又叫「香港聖公會教省大主教」）（英文：Archbishop of Hong Kong）係資深主教、香港聖公會教省精神同道德領袖。大主教亦係香港主教長（或叫「香港聖公會主教長」），由香港島教區、東九龍教區同西九龍教區三個教區嘅主教中選出。
喺香港特別行政區排名表，大主教同其他宗教領袖並列。
目前香港大主教係陳謳明同埋佢嘅主教座響諸聖座堂。會督府係大主教寫字樓同檔案館。

其他角色
除咗佢職務之外，大主教重擔任其他職務。佢係香港聖公會管業委員會主席同香港聖公會基金主席。

職責
大主教主持教省總議會會議。作為教省首牧，佢負責：
以教會或總議會嘅名義發言；
領導啟動同發展教會嘅政策同方針，包括成個教會總議會決議嘅執行情況；
代表教省同普世聖公宗同埋其他教會保持關係，做教省嘅代表同其他大主教溝通；
正式當選教區主教後，頒令舉⾏祝聖同授職儀式，不時召集其他主教見面；
召集同主持總議會、主教院同常備委員會；
探下每個教區、傳道教區同傳道地區同主教佢哋磋商牧養；
講道；重有
施行聖禮。

選舉
由選舉團選舉產生，選舉團分別由：
主教院：所有教省嘅現任主教，唔計就退休嘅⼤主教同教區有繼承主教嘅教區主教；
聖品院：所有出席教區議會或傳道教區議會或傳道地區議會嘅聖品議員；重有
平信徒院：所有教區議會或傳道教區議會嘅平信徒代表同傳道地區議會平信徒代表組成。
得票最多並獲選舉團三院各超過半數贊成票嘅候選人，即當選為大主教。

任期
2016年第七屆總議會之前，香港聖公會《教省憲章》規定，大主教任期為6年一任，可以連任。第七屆總議會通過修訂《教省憲章》，大主教喺就職後將任職並履行同大主教席位有關嘅職務及責任，直至佢年屆七十歲（退休年齡）嗰年嘅年底，或自行辭職，或未能履行職務，或被罷免為止；以較早者為準。而退休嘅大主教應一直留任大主教，直至候任大主教完滿就職為止。

寫字樓
會督府，係大主教寫字樓同檔案館。
香港大主教嘅寫字樓響會督府，過往曾經亦係香港維多利亞主教同港澳教區主教嘅住所。而家重用嚟做香港聖公會檔案館。
香港墳場

香港墳場，又叫跑馬地墳場、紅毛墳場，係香港開埠之後第一個墳場，喺香港島跑馬地黃泥涌道，跑馬地馬場對面，1841年啟用。墳場附近有天主教、猶太教、印度教、祆教同回教墳場。
維基同享有多媒體嘅嘢：Hong Kong Cemetery
香港外語電影資料網

（英文：Play It Again），係一個於2012年設置喺加拿大，提供查詢20世紀（1900年–1999年）喺香港上映或電視播放嘅外語電影（所有非華語電影）嘅網絡資料庫，但1999年之後嘅電影亦有錄入，比如《故園風雨後（英文：Brideshead Revisited (film)）》。內容包括電影喺香港嘅中文譯名，熱門明星同埋主要導演嘅中文譯名，電影喺香港上映嘅最早年份，熱門電影嘅廣告等。此外，網站重收錄咗好大一部份早期香港製作嘅外國電影海報。
La Bruguière

La Bruguière係法國嘅一個市鎮，位置喺奧斯坦尼大區嘅加爾。
La Bâtie-Vieille

La Bâtie-Vieille係法國嘅一個市鎮，位置喺上阿爾卑斯。
La Brionne

La Brionne係法國嘅一個市鎮，位置喺卡勒茲。
La Bâtie-Montsaléon

La Bâtie-Montsaléon係法國嘅一個市鎮，位置喺上阿爾卑斯。
La Brousse

La Brousse係法國嘅一個市鎮，位置喺濱海沙藍特。
La Brée-les-Bains

La Brée-les-Bains係法國嘅一個市鎮，位置喺濱海沙藍特。
La Bâtie-Rolland

La Bâtie-Rolland係法國嘅一個市鎮，位置喺德龍。
La Burbanche

La Burbanche係法國嘅一個市鎮，位置喺安省。
La Bâtie-Neuve

La Bâtie-Neuve係法國嘅一個市鎮，位置喺上阿爾卑斯。
馬里奧·普佐

馬里奧·普佐係一個美國小說家、編劇、作家、科幻作家、外交官。
馬里哥帕縣

馬里哥帕縣（英文：Maricopa County）係美國亞利桑拿州一個縣，係全國人口第四多嘅縣，人口有424萬，縣城係鳳凰城。
馬里奧·安德烈蒂

馬里奧·安德烈蒂係一個美國、意大利一級方程式賽車手、賽車手。
馬里亞納群島

馬里亞納群島（英文：Mariana Islands），又譯馬利安納群島，係西太平洋嘅一組火山群島，由北馬里亞納群島（包括塞班島、羅塔島、天寧島）同埋關島組成，都係美國嘅領土。
馬里亞納群島同日本小笠原群島一樣，都由大平洋板塊同菲律賓板塊向西俯沖落軟流圈而引發嘅火山活動形成。一齊形成、喺東面嘅馬里亞納海溝係全世界最深嘅海牀。
馬里奧斯尼古里

馬里奧斯尼古里（粵拼：maa5 lei5 ou3 si1 nei4 gu2 lei5，羅馬尼亞文：Marius Niculae，1981年5月16號—）係個羅馬尼亞足球員，司職前鋒。而家效力緊安羅科薩斯法馬古斯塔足球會。
馬里亞納海溝

馬里亞納海溝（粵拼：maa5 lei5 ngaa3 nap6 hoi2 kau1）(粵 : 瑪利安納海溝) 係太平洋嘅馬里亞納群島附近嘅一個海溝。呢個海溝係地球入面最深嘅海溝，亦同時係太平洋板塊同歐亞板塊之間嘅緩衝帶。佢東西有約2550公里長，南北約69公里闊。

敘述
馬里亞納海溝唔單止係世界上最深嘅海溝，甚至係地殼表面最薄嘅地區同埋地球壓強最大嘅地區。佢最深嗰度係海平面以下10,994（±40）米，而最深嘅位就喺海溝嘅最西南邊嗰度。如估將一座珠穆朗瑪峰同金剛山放入去海溝嘅最深嗰度，連山頂都出唔到海平面。喺海底嗰度，平均水溫凈係得1——4℃到.

壓強
一講馬里亞納海溝嘅最深嗰度，如估喺壓強嚟講，水壓起碼去到108.6MPa、即係有差唔多1400米嘅鐵柱對自己嘅壓強咁大。同標準嘅大氣壓嚟講，幾乎差咗成1000倍咁多。
馬里亞諾·拉霍伊

馬里亞諾·拉霍伊·布雷（西班牙文：Mariano Rajoy Brey；1955年3月27號—）係西班牙首相，屬西班牙人民黨，2011年12月至2018年6月在任。
高爾斯知識產權報告

高爾斯知識產權報告（Gowers Review of Intellectual Property）係英國一次獨立嘅知識產權評審，為期2005年12月到2006年12月。2005年12月2號財政大臣白高敦委任高爾斯（Andrew Gowers）主持呢次評審時，高爾斯啱啱退出《金融時報》。
2006年10月29號，有報導話呢次評審建議，抄緊音樂碟畀自己聽，例如抄落digital audio player道，應該合法化。
2006年11月27號，有報導話呢次評審建議，錄音嘅保護期唔應由現有嘅50年延長。British Phonographic Industry同埋一啲常見嘅音樂人，如Cliff Richard同Ian Anderson，曾游說人，想延長保護期到95年，同亞美利堅合衆國睇齊；另一啲音樂人，如Blur嘅Dave Rowntree就相反。高爾斯知識產權報告發現英國嘅創造力無受呢樣差異影響。
報告結論喺2006年12月6號發表，作為財政大臣年度預算前報告之一部。12月7號，金融時報登咗成版廣告話：「畀啲音樂人個公道：我哋呼喻聯合王國政府支持延長錄音版權。（Fair play for musicians: We call upon the UK Government to support the extension of copyright on sound recordings）」，其下有過4500位音樂人簽名，包括一啲已經死咗嘅。
高瀨愛實

高瀨愛實（1990年11月10號—）係日本足球員，踢前鋒，曾經喺2010～2016年間為日本女子足球代表隊出場61次，入咗9球。佢代表日本參加過2011年FIFA女子世界盃同2012年夏季奧林匹克運動會。
高煜燁

高煜燁，香港親中派政治人，香港再出發大聯盟發起人之一。
高爾

高爾（英文：Andrew Alexander Cole，1971年10月15號—）係英倫一退咗役嘅足球員，司職前鋒，係英格蘭超級足球聯賽史上入波第二最多嘅球員，一共攻入187球，僅次於攻入260球嘅舒利亞。高爾由1995年到2001年一共代表英格蘭足球代表隊出賽15次，攻入1球。
高爾基

高爾基（俄文：Максим Горький，1868年3月28號—1936年6月18號）係俄羅斯帝國同蘇聯作家，創立社會主義寫實主義。